open-index/open-wikipedia-markdown huggingface dataset:
בית הכנסת בפנצ'בו

**בית הכנסת בפנצ'בו** (בסרבית קירילית: **Панчевачка синагога**) היה בית כנסת אשר פעל בעיר פנצ'בו בסרביה בין השנים 1910–1955.

## היסטוריה

ראשוני היהודים התיישבו בעיר במהלך המאה ה-18 ובהמשך הוקם במקום בית עלמין יהודי. ב-1900 מנתה הקהילה 751 נפשות, ובפרוץ מלחמת העולם השנייה התגוררו בפנצ'בו 548 יהודים. לאחר הכנעת ממלכת יוגוסלביה על ידי גרמניה הנאצית החלו הגרמנים ברדיפות יהודים תוך שהם מסתייעים באוכלוסייה מקומית ממוצא גרמני (פולקסדויטשה). חלק מבני הקהילה נורו בגיא ההריגה בכפר יאבוקה הסמוך לעיר, וחלקם גורשו למחנות הריכוז סיימישטה וטופובסקה שופה. לאחר המלחמה שבו לפנצ'בו שרידי הקהילה. ב-1947, התגוררו בפנצ'בו 101 יהודים וב-1968 מנתה הקהילה היהודית 47 נפשות.

## המבנה
בית הכנסת תוכנן על ידי האדריכל מבודפשט קארוי פנבש  בסגנונות אדריכליים של התחייה הגותית ואמנות מודחאר. הוא נבנה בין השנים 1907–1909, ונחנך רשמית ב-16 במאי 1910. במהלך מלחמת העולם השנייה הוחרם המבנה על ידי הוורמאכט ושימש כמחסן. לאחר המלחמה הוחזר המבנה לחזקת הקהילה היהודית אשר התקשתה להחזיק אותו. ב-1955 תרמה אותו הקהילה לרשות המקומית, אך בהמשך הוא הוחרם על ידי שלטונות יוגוסלביה. ב-1956 נהרס המבנה ובמקומו נבנו שני מבני מגורים חד קומתיים. שרידי יודאיקה מהריסות המבנה הועבר למוזיאון להיסטוריה יהודית בבלגרד. ב-1992 החלו בעבודות שחזור בית הכנסת. ב-2007 נפגע המבנה המשוחזר בדליקה אשר פרצה במקום.

## קישורים חיצוניים

* בית הכנסת בפנצ'בו, באתר המרכז לאמנות יהודית

## הערות שוליים

פנצ'בו
אפרת גרינבוים

**אפרת גרינבוים** (נולדה ב-15 בפברואר 1972) היא עורכת דין ישראלית. המכהנת כמשנה לפרקליט המדינה לעניינים פליליים החל מפברואר 2025. לפני כיהנה כמנהלת המחלקה הבינלאומית בפרקליטות המדינה החל משנת 2019.

## ביוגרפיה
אפרת שיימן-גרינבוים נולדה בברית המועצות לד"ר קלאודיה ויזות שיימן. השלימה תואר ראשון במשפטים מאוניברסיטת חיפה בהצטיינות יתירה, ותואר שני במשפטים מהאוניברסיטה העברית בהצטיינות. בשנת 1996 התמחתה במשרד עורכי דין פרטי, ולאחר מכן שימשה כעוזרת משפטית של שופטת בית המשפט העליון דליה דורנר, ועבדה כשלוש שנים במשרדי עורכי הדין בו התמחתה.

### פרקליטות המדינה
בשנת 2001 החלה גרינבוים לשמש כפרקליטה בפרקליטות המדינה במחוז חיפה. בין השנים 2001–2006 שימש כעוזרת משפטית של פרקליטת המחוז לילי בורישנסקי. לאחר מכן שימשה כעורכת דין במחוז. בשנת 2012 מונתה גרינבוים לעמוד בראש צוות פלילי במחוז, וכעבור כשנתיים נבחרה למנהלת מחלקה במחוז.

במסגרת תפקידה במחוז חיפה ניהלה תיקי פשיעה חמורה, בהם תיקי רצח, אלימות חמורה, עבירות מין, שחיתות שלטונית, מרמה ועוד. בין השאר טיפלה בתיק הרצח נגד ראש מועצת ג'וליס, תיק מילאד חטיב שהואשם בריגול לטובת חזבאללה, תיק שוחד בחירות בכפר מנדא, ועוד. כן ריכזה את תחום הפיקוח על עבריינות מין וההסדרים המותנים.

### מנהלת המחלקה הבינלאומית בפרקליטות המדינה
ביוני 2021 נבחרה גרינבוים לעמוד בראש המחלקה הבינלאומית בפרקליטות המדינה, במקומו של עורך הדין יובל קפלינסקי. לאחר מכן טען קפלינסקי כי גרינבוים לא התאימה לתפקיד זה. כמנהלת המחלקה עסקה בהשבת מסמכיו המקוריים של איוון דמניוק ארצה, בעדותו של ארנון מילצ'ן במשפט נתניהו, ועוד.

בין השנים 2020–2022 נמנתה גרינבוים בין חברי הצוות לבטיחות במשפט הפלילי באקדמית גליל מערבי, בראשות פרופ' בועז סנג'רו.

### המשנה לפרקליט המדינה לעניינים פליליים
בינואר 2025 נבחרה גרינבוים לתפקיד המשנה לפרקליט המדינה לעניינים פליליים, במקומו של שלמה (מומי) למברגר, תוך שהיא גוברת על מועמדותו של דני ויטמן. בעניין זה נטען כי פרקליט המדינה עמית איסמן קידם את מועמדותה, כדי שהחלטותיו בתחום הפלילי יתקבלו ללא התנגדות.

## חיים אישיים
גרינבויים מתגוררת בחיפה, נשואה לדב ואם לשלושה.

## הערות שוליים

קטגוריה:ישראליות ילידות ברית המועצות
קטגוריה:ישראלים ילידי ברית המועצות
קטגוריה:עורכי דין פליליים ישראלים
קטגוריה:בוגרי אוניברסיטת חיפה: משפטים
קטגוריה:בוגרות אוניברסיטת חיפה: משפטים
קטגוריה:משנים לפרקליט המדינה
קטגוריה:ישראליות שנולדו ב-1972
קטגוריה:ישראלים שנולדו ב-1972
לא לפנות אליי

"**לא לפנות אליי**" הוא סינגל שהוקלט על ידי הזמרת הישראלית נסרין קדרי. את השיר הוציאה חברת התקליטים הליקון ארומה מיוזיק, ב-7 בינואר 2025.

## רקע
השיר יצא בתחילת ינואר 2025, כשלושה חודשים לאחר לידת בנה השני של קדרי.

במקור, השיר נועד להיות דואט בין קדרי לעדן בן זקן, ואף הוקלט ככזה, אך לבסוף הוחלט להוציאו כיצירה סולו של קדרי.

## הרכב
השיר נכתב והולחן בשיתוף עם צליל קליפי, מאי ספדיה, איתי שמעוני, ירדן "ג'ורדי" פלג ועדן בן זקן, שגם הייתה מעורבת בתהליך היצירה.

## קבלה וביקורות
השיר זכה להצלחה מהירה והפך לוויראלי ברשתות החברתיות, עם אינספור חיקויים וליפ סינק, בין היתר בזכות הפזמון הקליט וההומור העצמי שבו. עם זאת, השיר עורר גם ביקורת. שדרן הרדיו אסי לביא התבטא כנגדו, ואמר: "הבן שלי בן ה-9 היה כותב בעצמו [את השיר]".

השיר צוטט בפסק דין לגבי תובענה ייצוגית בנושא פניה פרסומית ללקוחות. על פי נתוני מדיה פורסט, השיר נהפך לשיר המושמע ביותר בתחנות הרדיו בישראל לשנת 2025.

## מיקומי שיא

## קישורים חיצוניים

* הקליפ ביוטיוב

## הערות שוליים

קטגוריה:שירי נסרין קדרי
קטגוריה:שירים בעברית
קטגוריה:שירים שנכתבו על ידי איתי שמעוני
קטגוריה:שירים שנכתבו על ידי ג'ורדי
קטגוריה:שירים שנכתבו על ידי מאי ספדיה
קטגוריה:שירים שנכתבו על ידי עדן בן זקן
קטגוריה:שירים שנכתבו על ידי צליל קליפי
קטגוריה:שירים שהופקו על ידי ג'ורדי
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים שהגיעו למקום הראשון בעשירייה
קטגוריה:סינגלים בהוצאת הליקון ארומה מיוזיק
ג'ולי פדורצ'ק

**ג'ולי אן פדורצ'ק** (באנגלית: **Julie Ann Fedorchak**; נולדה ב-28 בספטמבר 1968) היא פוליטיקאית אמריקאית המכהנת כחברת בית הנבחרים של ארצות הברית מטעם מחוז הקונגרס הכללי של מדינת דקוטה הצפונית. פדורצ'ק, חברת המפלגה הרפובליקנית, כיהנה כחברת נציבות השירות הציבורי של דקוטה הצפונית בין השנים 2012–2025.

## ביוגרפיה
### תחילת דרכה
פדורצ'ק נולדה בוויליסטון שבדקוטה הצפונית בשנת 1968 בשם **ג'ולי ליפריג**. היא הצעירה מבין שמונת ילדיהם של דוויין ודוריס ליפריג. אביה דוויין כיהן בעבר כנציב התחבורה תחת מושל דקוטה הצפונית אלן אולסון. בשנת 1991 השלימה לימודי תואר ראשון בעיתונאות באוניברסיטת דקוטה הצפונית. היא שימשה כדוברת המושל אד שייפר בין השנים 1995–2000, ולאחר מכן עבדה ככותבת טורים עבור העיתון "Bismarck Tribune" וביצעה עבודות מדיה שונות נוספות. ב-2011 מונתה למנהלת המדינתית של חבר הסנאט של ארצות הברית ג'ון הובן.

ב-30 בנובמבר 2012 מונתה פדורצ'ק בידי המושל ג'ק דאלרימפל לנציבות השירות הציבורי של דקוטה הצפונית לאחר שהתפקיד נותר בלתי-מאויש בעקבות היבחרו של הנציב קווין קריימר לבית הנבחרים האמריקאי. בבחירות 2014 נבחרה למלא את שארית כהונתו של קריימר עם 66% מקולות הבוחרים. זמן קצר לאחר שנבחרה באופן מלא לנציבות, נבחרה פדורצ'ק ליושבת ראש הנציבות לתקופת כהונה בת שנתיים. בבחירות 2016 ובבחירות 2022 נבחרה מחדש לתקופות כהונה בנות שש שנים.

### בית הנבחרים של ארצות הברית
בפברואר 2024 הכריזה פדורצ'ק על התמודדותה לבית הנבחרים של ארצות הברית מטעם מחוז הקונגרס הכללי של דקוטה הצפונית. בהכרזתה ציינה כי בתור נבחרת ציבור היא תתמקד בסוגיות כגון הפלות, אנרגיה וחקלאות.

יריביה העיקריים בבחירות המקדימות של המפלגה הרפובליקנית היו חבר בית הנבחרים של דקוטה הצפונית לשעבר ריק בקר, החקלאי אלכס בלאזס, הפעילה החברתית שרלט מוהר, ומיס אמריקה לשנת 2018 קארה מונד. פדורצ'ק זכתה במספר הגבוה ביותר של תמיכות ברמת המדינה מכל מועמד במרוץ, כולל תמיכתם של למעלה מ-50 מחוקקים, הסנאטור האמריקאי ג'ון הובן, המושל דאג בורגום, ונשיא ארצות הברית לשעבר דונלד טראמפ.

בפריימריז שהתקיימו ב-11 ביוני זכתה פדורצ'ק במועמדות הרפובליקנית עם 46% מהקולות. בבחירות הכלליות התמודדה מול מועמד המפלגה הדמוקרטית טריגווה האמר. זמן קצר לאחר הבחירות המקדימות הגישה פדורצ'ק קובלנה לוועדת הבחירות הפדרלית על הפרעה לבחירות לאחר שנשלחו מסרונים ודואר אלקטרוני כוזבים בטענה שהיא פרשה מהמרוץ ביום הפריימריז.

פדורצ'ק ניצחה את האמר בבחירות הכלליות עם 69% מהקולות, ונהפכה לאישה הראשונה שנבחרה לבית הנבחרים של ארצות הברית מדקוטה הצפונית. היא גם האישה הרפובליקנית הראשונה שנבחרה לקונגרס מדקוטה הצפונית והאישה הראשונה המייצגת את המדינה בקונגרס מאז היידי הייטקאמפ, שכיהנה בסנאט האמריקאי מ-2013 עד 2019.

פדורצ'ק הושבעה לתפקידה ב-3 בינואר 2025. עם תחילת כהונתה שובצה כחברה בוועדת האנרגיה והמסחר של בית הנבחרים – חברת הקונגרס בראשית כהונתה הראשונה שמונתה לוועדה מזה 14 שנה.

## קישורים חיצוניים

* 

* 

## הערות שוליים

קטגוריה:אמריקאים ילידי דקוטה הצפונית
קטגוריה:בוגרי אוניברסיטת דקוטה הצפונית
קטגוריה:חברי בית הנבחרים של ארצות הברית מדקוטה הצפונית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-119 של ארצות הברית
קטגוריה:אמריקאיות שנולדו ב-1968
קטגוריה:אמריקאים שנולדו ב-1968
סוף טוב (שיר)

"**סוף טוב**" הוא סינגל מאת המוזיקאי הישראלי יוני בלוך, שיצא לאור ב-8 בינואר 2025. השיר נכתב והולחן על ידי ברק פלדמן ויוני בלוך, והופק מוזיקלית על ידי דניאל בלוך.

## תוכן השיר

השיר מציע להתחיל מהסוף הטוב ולנוע אחורה בזמן, תוך תיאור סצנות של שלום ושגרה יומיומית, כמו הופעות בפארק ונסיעות לחו"ל.

## תגובות וביקורות
השיר והקליפ זכו לתגובות חיוביות רבות, כאשר רבים ציינו את המסר האופטימי והמרגש שלהם.

## מיקומי שיא

## קישורים חיצוניים

## הערות שוליים

קטגוריה:שירי יוני בלוך
קטגוריה:שירים בעברית
קטגוריה:שירי מלחמת חרבות ברזל
1961 בספרות

בערך זה מצוינים אירועים בולטים שהתרחשו במהלך שנת 1961 ונוגעים לתחום הספרות.

## אירועים בולטים

* 8 באוגוסט – יוצא לאור הגיליון הראשון של סדרת הקומיקס ארבעת המופלאים מאת סטן לי וג'ק קירבי. אבן דרך זו נחשבת באופן כלל לתחילת עידן גיבורי העל המודרניים של מארוול קומיקס בתקופת שלאחר מלחמת העולם השנייה.

## ספרים נבחרים חדשים

### סיפורת
* שילה ברנפורד – המסע המופלא
* איאן פלמינג – כדור הרעם
* רוברט היינלין – גר בארץ נוכרייה
* ג'וזף הלר – מלכוד 22
* ג'ון לה קארה – חיוג אל השאול
* סטניסלב לם – סולאריס
* ג'יי די סלינג'ר – פראני וזואי
* מיוריאל ספארק – אביבה של מיס ברודי
* אירווינג סטון – חיי מיכלאנג'לו
* ליאון יוריס – מילא 18
* ריצ'רד ייטס – חלון פנורמי

### ספרי ילדים ונוער
* רואלד דאל – ג'יימס והאפרסק הענק
* רנה גוסיני ואלבר אודרזו – אסטריקס הגאלי (ספר הקומיקס הראשון בסדרת ספרי אסטריקס)
* נורטון ג'סטר – המגדל הפורח באוויר
* דוקטור סוס – הסניצ'ים וסיפורים אחרים
* טומי אונגרר – שלושת השודדים

### מחזות
* סמואל בקט – אח, הימים היפים
* פרידריך דירנמאט – הפיזיקאים
* מקס פריש – אנדורה
* טנסי ויליאמס – ליל האיגואנה

### ספרי עיון
* ג'יין ג'ייקובס – מותן וחייהן של ערים אמריקאיות גדולות

## נולדו
* 11 בינואר – ג'ספר פורד, סופר ספרי פנטזיה בריטי
* 12 בינואר – סיימון ראסל ביל, שחקן, סופר והיסטוריון מוזיקה אנגלי
* 22 במאי – אנדריאה דאנבר, מחזאית אנגלית (נפטרה ב-1990)
* 9 ביוני – אהרן סורקין, מחזאי, תסריטאי, במאי, ומפיק קולנוע יהודי-אמריקאי
* 24 ביוני – רבקה סולניט, סופרת אמריקאית
* 20 באוגוסט – גרג אגן, סופר מדע בדיוני אוסטרלי
* 24 בנובמבר – ארונדהטי רוי, סופרת, פובליציסטית ופעילה חברתית הודית
* 8 בדצמבר – אן קולטר, פרשנית פוליטית, סופרת ועורכת דין אמריקאית
* 30 בדצמבר – דאגלס קופלנד, סופר, מחזאי ואמן ויזואלי קנדי

## נפטרו
ממוזער|150px|ארנסט המינגוויי
* 10 בינואר – דשיל האמט, סופר בלשי אמריקאי (נולד ב-1894)
* 30 בינואר – דורותי תומפסון, עיתונאית ושדרנית רדיו אמריקאית (נולדה ב-1893)
* 2 ביוני – ג'ורג' קאופמן, מחזאי, סופר, במאי תיאטרון, סאטיריקן ומבקר תיאטרון יהודי אמריקאי (נולד ב-1889)
* 2 ביולי – ארנסט המינגוויי, סופר ועיתונאי אמריקאי (נולד ב-1899)
* 18 באוגוסט – לאונהרד פרנק, סופר גרמני (נפטר ב-1882)
* 27 בספטמבר – הילדה דוליטל, משוררת, סופרת וסופרת זכרונות אמריקאית (נולדה ב-1886)
* 19 באוקטובר – מיכאיל סדוביאנו, סופר, פובליציסט ופוליטיקאי רומני (נולד ב-1880)
* 2 בנובמבר – ג'יימס ת'רבר, סופר הומוריסטן, מחזאי, עיתונאי, מאייר וקריקטוריסט אמריקאי (נולד ב-1894)

## פרסים
* פרס נובל לספרות: איוו אנדריץ'

## קישורים חיצוניים

*
קטגוריה:שנים בספרות - המאה ה-20
קטגוריה:1961
בית הקברות היהודי בווילסדן

**בית הקברות היהודי בווילסדן** (באנגלית: **Willesden Jewish Cemetery**) הוא בית קברות יהודי בשכונת ווילסדן, ברובע ברנט שבלונדון, ב. הוא נפתח בשנת 1873, על שטח של 20 אקר. הוא נחשב למפואר בין בתי הקברות היהודיים של לונדון, והוא מוגדר מתחם לשימור בדרגה II בפנקס הפארקים והגנים ההיסטוריים של הוועדה ההיסטורית למבנים ומונומנטים באנגליה. בבית הקברות יש 29,800 קברים ומספר רב של אנדרטאות היסטוריות. ארבעה מהם רשומות כמבנים לשימור בדרגה II. הם כוללים את קברה של רוזלינד פרנקלין, שהייתה שותפה לגילוי מבנה ה-DNA.

בשנת 2015 זכה הארגון ק"ק כנסת ישראל (ארגון הגג של היהדות החרדית בבריטניה), המחזיק ומנהל את בית העלמין, במענק מ"קרן המורשת הלאומית של הלוטו הבריטי", לשיקום כמה מאפיינים מרכזיים של בית העלמין וליצירת מרכז מבקרים, תערוכת קבע ופרויקט חינוכי. פרויקט המורשת של בית הקברות, **בית החיים**, פתח את בית הקברות באופן רשמי למבקרים ב-7 בספטמבר 2020: יש בו תוכנית של אירועי הסברה ציבוריים שכוללים סיורים, פסטיבל ספרותי מקוון ("קווי חיים") ותערוכה בספריית וילסדן.

## היסטוריה ורישום כאתר מורשת
בית הקברות נבנה על קרקע שנרכשה מאול סולס קולג', של אוניברסיטת אוקספורד, ונפתח ב-1873, שלוש שנים לאחר הקמת ארגון "ק"ק כנסת ישראל", על פי חוק של הפרלמנט. הוא הורחב ב-1890, ב-1906 ובין 1925 ל-1926. בית הקברות ומבני הקבורה שלו, בסגנון אדריכלות גותית אנגלית, תוכננו על ידי האדריכל נתן סולומון יוסף (1834–1909).

בשנת 2017 קיבל בית הקברות מעמד של בניין רשום לשימור בדרגה II.

בבית הקברות יש 33 קברים של ועדת חבר העמים לקברי מלחמה ממלחמת העולם הראשונה, שישה מהם מהווים קבוצה קטנה ליד אולם האספה, ו-77 ממלחמת העולם השנייה, 22 מהם מקובצים בחלקת קברי מלחמה. אלה כוללים את קברו של דאדלי ג'ואל (1904–1941), איש עסקים ופוליטיקאי מהמפלגה השמרנית, שמת במלחמת העולם השנייה. במקום צלב ההקרבה, הוקמה בשנת 1961 אנדרטה שתוכנן על ידי ראלף הובדיי בצורת אובליסק על ידי ועדת חבר העמים לקברי מלחמה, מול חלקת קברי המלחמה של מלחמת העולם השנייה. הוא מנציח את שתי מלחמות העולם. ישראל ברודי, הרב הראשי, קידש את האנדרטה, אשר נחשפה על ידי פילדמרשל סר ג'רלד טמפלר. היא הייתה אנדרטת המלחמה היהודית הלאומית הראשונה בבריטניה, היא גם רשומה בדרגה II לשימור.

## אנדרטאות רשומות אחרות
בבית הקברות יש שלוש אנדרטאות נוספות ברשימה בדרגה II:
* קברו של מקסימיליאן (מקס) אברשטט (1844–1891), שהיה מזכירו של הבנקאי הסוחר הבריטי ארנסט קאסל. קברו עוצב על ידי אדוארד ברן-ג'ונס .
* קברה של רוזלינד פרנקלין (1920–1958), כימאית וקריסטלוגרפית רנטגן, שהייתה שותפה לגילוי מבנה ה-DNA
* הקברים ומכלאות הקבורה של הברון מאייר אמשל דה רוטשילד (1818–1874), איש עסקים וחבר פרלמנט של המפלגה הליברלית, אשתו ג'וליאנה (1818–1874) ובתם חנה פרימרוז (1851–1890), שהפכה לרוזנת רוזברי. מארחת פוליטית ופילנתרופית. הקברים שלהם שוכנו במאוזוליאום שנבנה בשנות ה-90, אך זה נהרס על ידי פצצה ממלחמת העולם השנייה ב-1941.

## ראו גם
* בית הקברות היהודי בווסטהאם
* ק"ק כנסת ישראל

## קישורים חיצוניים

* 

## הערות שוליים

קטגוריה:משפחת רוטשילד
קטגוריה:הממלכה המאוחדת: בתי קברות
קטגוריה:אירופה: בתי קברות יהודיים
קטגוריה:ברנט
1960 בספרות

בערך זה מצוינים אירועים בולטים שהתרחשו במהלך שנת 1960 ונוגעים לתחום הספרות.

## אירועים בולטים

## ספרים נבחרים חדשים

### סיפורת
* איאן פלמינג – לעינייך בלבד
* נל הרפר לי – אל תיגע בזמיר
* וולטר מ. מילר הבן – הימנון ללייבוביץ
* ג'ון ויליאמס – בוצ'רס קרוסינג

### ספרי ילדים ונוער
* דוקטור סוס – לא רעב ולא אוהב
* דוקטור סוס – דברים מוזרים קורים בספרים

### מחזות
* רוברט בולט – אדם לכל עת
* אז'ן יונסקו – קרנפים
* הרולד פינטר – מנהל הבית
* הרולד פינטר – החדר

### ספרי עיון
* ג'וי אדמסון – לחופש נולדה
* ויליאם שיירר – עלייתו ונפילתו של הרייך השלישי
* אלי ויזל – הלילה

## נולדו
* 18 בינואר – מארק ריילנס, שחקן ובמאי תיאטרון אנגלי
* 31 בינואר – גרנט מוריסון, תסריטאי קומיקס סקוטי ורומן גרפי
* 19 בפברואר – הלן פילדינג, סופרת ותסריטאית אנגלית
* 8 במרץ – ג'פרי יוג'נידיס, סופר ספרותי אמריקאי
* 28 באפריל – איאן רנקין, סופר פשע סקוטי
* 2 באוקטובר – ג'ו סאקו, סופר גרפי יליד מלטה
* 10 בנובמבר – ניל גיימן, סופר אנגלי
* 10 בדצמבר – קנת בראנה, שחקן ותסריטאי צפון אירי

## נפטרו
* 4 בינואר – אלבר קאמי, סופר פייה-נואר צרפתי (נולד ב-1913)
* 12 בינואר – נוויל שוט, סופר יליד אנגליה (נולד ב -1899)
* 28 בינואר – זורה ניל הרסטון, אנתרופולוגית וסופרת אפרו-אמריקאית (נולדה ב-1891)
* 30 במאי – בוריס פסטרנק, סופר רוסי, משורר ומתרגם (נולד ב-1890)
* 29 באוגוסט – ויקי באום, סופרת ילידת אוסטריה הכותבת בגרמנית ובאנגלית (נולדה ב-1888)
* 20 בנובמבר – יעקב כהן, משורר ישראלי יליד רוסיה (נולד ב-1881)
* 28 בנובמבר – ריצ'רד רייט, סופר ומשורר אפרו-אמריקאי (נולד ב-1908)

## פרסים
* פרס נובל לספרות: סן-ג'ון פרס
## סרטים וסדרות טלוויזיה חדשים/ות שמבוססים/ות על ספרים

## קישורים חיצוניים

*
בית הקברות היהודי בווסטהאם

**בית הקברות היהודי בווסטהאם** (באנגלית: **West Ham Jewish Cemetery**) הוא בית קברות יהודי בווסטהאם ברובע ניוהאם שבלונדון, אנגליה. הוא הוקם בשנת 1856 על ידי קהילת "בית הכנסת החדש" בשכונת סנט הלן, עד מהרה הצטרף אליו קהילת בית הכנסת הגדול בדוקס פלייס, שתיהן קהילות יהודיות במזרח לונדון. הוא סגור לקבורות חדשות מאז 2002.

בית קברות נשלט ויזואלית על ידי מאוזוליאום רוטשילד המרשים וישנם מספר אנשים בולטים הקבורים בו. חלק אחד מכיל קברים שהועברו למקום קבורה זה, מאתר הקבורה לשעבר הוקסטון של בית הכנסת המברו, כאשר האתר הזה עבר שיפוץ עירוני. המצבה הקריאה הקדומה ביותר בחלק זה היא משנת 1794.

## מאוזוליאום רוטשילד
מאוזוליאום רוטשילד הוא מאוזוליאום עגול, בעל כיפה, שנבנה בשנת 1866 על ידי פרדיננד ג'יימס פון רוטשילד עבור אשתו המנוחה אוולינה דה רוטשילד שמתה בלידה בגיל 27. האדריכל היה מתיו דיגבי וויאט. הוא מעוצב משיש בסגנון נאו-רנסאנס.

## אנשים נודעים הקבורים במקום
* אוולינה דה רוטשילד (1839–1866), אשת חברה
* פרדיננד ג'יימס פון רוטשילד (1839–1898)
* סר דייוויד סלומונס (1797–1873), דמות מובילה במאבק במאה ה-19 לאמנצפציה ליהודי בריטניה. הוא היה השריף היהודי הראשון של הסיטי של לונדון ולורד ראש העיר של לונדון.
* פיליפ סלומונס (1796–1867), איש כספים ושריף גבוה של סאסקס.

## קברי מלחמה
בבית הקברות יש חמישה קברי מלחמה משירות חבר העמים, ארבעה ממלחמת העולם הראשונה ואחד ממלחמת העולם השנייה. כאן קבורים גם חייל גרמני (שבוי) ושני אסירים גרמנים שנאסרו במלחמת העולם השנייה.

## ראו גם
* בית הקברות היהודי בווילסדן
* ק"ק כנסת ישראל

## הערות שוליים

קטגוריה:משפחת רוטשילד
קטגוריה:הממלכה המאוחדת: בתי קברות
קטגוריה:אירופה: בתי קברות יהודיים
עוד אוהבת אותך

"**עוד אוהבת אותך**" הוא סינגל שהוקלט על ידי הזמרת הישראלית אגם בוחבוט. את השיר הוציאה ב-9 בינואר 2025 לאור חברת התקליטים גאגא מיוזיק כסינגל שלא מתוך אלבום אולפן.

## על השיר
"עוד אוהבת אותך" נכתב, הולחן והופק מוזיקלית על ידי תמר יהלומי ויונתן קלימי. השיר מבטא את הכאב ואת הכמיהה של הדוברת לבן-זוגה לשעבר אותו עדיין אוהבת. היא מתארת כיצד הייתה מוכנה להקריב הכול כדי להחזיר את הזמן לאחור על מנת לחוות עמו שוב רגע אחד נוסף של אהבה. היא מתארת את המשיכה אליו כמשהו בלתי נשלט, כמעט כמו התמכרות, ואת הכאב שכרוך בזיכרון ובידיעה שהוא אינו. ניסיונותיה להמשיך הלאה בחייה מעלים חרס, שכן כאב האהבה בלבה חוזר בכל מחשבה או חלום.

במקביל מתמודדת הדוברת עם תחושת אשמה במערכת היחסים החדשה שלה. היא נרדפת על ידי נוכחותו הרוחנית של אהובה האמיתי, ומונעת מעצמה להתמסר לבן-זוגה הנוכחי.

## הצלחה מסחרית
"עוד אוהבת אותך" הפך ללהיט במדינת ישראל. הוא הגיע בשיאו למקום התשיעי ב, המבוסס על נתוני ההצבעות של מאזיני התחנה.

## מיקומי שיא

## הערות שוליים

קטגוריה:שירי אגם בוחבוט
קטגוריה:שירים בעברית
קטגוריה:שירים שנכתבו על ידי תמר יהלומי
קטגוריה:שירים שנכתבו על ידי יונתן קלימי
קטגוריה:שירים שהולחנו על ידי תמר יהלומי
קטגוריה:שירים שהולחנו על ידי יונתן קלימי
קטגוריה:שירים שהופקו על ידי תמר יהלומי
קטגוריה:שירים שהופקו על ידי יונתן קלימי
אחרי המלחמה (מיני-אלבום)

"**אחרי המלחמה**" הוא מיני-אלבום הבכורה מאת המוזיקאי הישראלי תומר ישעיהו, שיצא לאור ב-1 בדצמבר 2024.

## רקע והפקה
ישעיהו כתב והלחין את שירי האלבום בין דצמבר 2023 לפברואר 2024, בהשראת מלחמת חרבות ברזל והסיפורים ששמע במהלך נסיעותיו. האלבום הופק מוזיקלית על ידי ישעיהו עצמו, בשיתוף עם נגנים כמו שחר חזיזה (תופים) ועדי גיגי (גיטרה בס).

## תוכן האלבום
האלבום כולל חמישה שירים. הרצועה הפותחת, "יניב" היא שיר המתאר שיחה עם חקלאי בשם יניב, שבשדהו התנהלו קרבות. הרצועה השנייה, "קצת כל הזמן", עוסקת ברגשות ובקשרים אישיים בתקופה של חוסר ודאות. הרצועת השלישית, "אחרי המלחמה", מתארת את החלומות והתקוות ליום שאחרי המלחמה, ותוהה האם נחזור להיות מי שהיינו. הרצועה הרביעית, "לא מוצא סיבות", מתמקדת בתחושות של חיפוש ומשמעות בחיים, ורצועת הסיום - "מנגינה של בוזוקי" היא קטע כלי המדגיש את נגינת הבוזוקי של ישעיהו.

## סינגלים
הסינגל "יניב" יצא לאור לפני השקת האלבום, וזכה לתשומת לב בשל התוכן הרגשי והחיבור לאירועי התקופה.

## תגובות וביקורות
האלבום התקבל בחום על ידי הקהל והמבקרים, שהעריכו את היכולת של ישעיהו לשלב בין סיפורים אישיים להקשרים חברתיים רחבים.

## הופעות
עם יציאת האלבום, ישעיהו יצא לסיבוב הופעות ברחבי ישראל, כולל הופעות בירושלים, באר שבע ופרדס חנה.

## רשימת רצועות

## קישורים חיצוניים

## הערות שוליים

קטגוריה:מיני-אלבומי בכורה מ-2024
קטגוריה:אלבומים בעברית
קטגוריה:אלבומי חברת הפי"ל
מצבת קבורה

ממוזער|250x250 פיקסלים|מצבות קבורה
**מצבת קבורה** היא מצבה המציינת את מקום קבורתו של אדם.

לעיתים מוסיפים סימן או פסל למצבה, כדי להעיד על דתו של הנפטר: מגן דוד ליהודים, צלב ופסלי ישו לנוצרים, סהר למוסלמים, פסלי בודהה לבודהיסטים וכו'.

## ביהדות
מצבות קבורה ביהדות  מציינות את קבורת הנפטר.

במקורות ההלכה המצבה מכונה "נפש": ; .

ישנם מנהגים שונים המשתנים מעדה לעדה לגבי מועד קביעת המצבה, כאשר המנהג הנפוץ ביותר הוא לאחר שלושים יום ממועד הפטירה.

בבתי קברות יהודים באירופה נפוצות מצבות המונחות אנכית מעל הקבר, בעוד בארץ ישראל ובקהילות יהדות ארצות האסלאם נהוגה מצבה אופקית.

על המצבה נהוג לכתוב בחלקה העליון את המילים "פה נקבר" (פ"נ), או לפעמים "פה טמון" (פ"ט), ולאחריהן שמו של הנפטר ושמות הוריו (לעיתים, במיוחד במצבות על קברן של נשים מוזכר גם שם בן הזוג), תאריך הפטירה העברי ומספר מילים המתארות את הנפטר. בתחתית המצבה מופיעים לעיתים קרובות ראשי התיבות ת.נ.צ.ב.ה. (=תהא נשמתו/נשמתה צרורה בצרור החיים), בעקבות דבריה של אביגיל לדוד ().

נהוג לציין את קברותיהם של כהנים בסמל של צורת הידיים בעת שמברכים את ישראל, ואת קברותיהם של לויים בסמל של נטלה, בגלל זכותו של הלוי ליטול לידיים של הכהן לפני הברכה.

לפי חלק מפוסקי ההלכה, ובהם הרב עובדיה יוסף, אין לכתוב על המצבה תאריך פטירה לפי הלוח הגרגוריאני, אלא רק את התאריך העברי. בג"ץ, לעומת זאת, פסק ברוב דעות שעל חברה קדישא להתיר כתיבת תאריך פטירה לפי הלוח הגרגוריאני למי שחפץ בכך.

קריאת נוסח מצבת קבורה לפי הגמרא יכול לגרום לשכחה, לפי האריז"ל אין בעיה כשהכיתוב שוקע, בספר יוסף אומץ הביא שהמנהג להניח אבן על המצבה ובכך אין בעיה.

לאחר השואה נעשה רווח המנהג לחקוק על גבי מצבתו של נפטר יהודי שמות של קרובי משפחתו, קרבנות השואה, אשר מקום קבורתם לא נודע, על מנת שבכך תקום מצבה כלשהי להם.

בבתי הקברות הצבאיים של מדינת ישראל הונהג עיצוב אחיד למצבות - המצבה היא תבנית אבנים נמוכה הממולאת אדמה, כדי לאפשר שתילת צמחים בה (אם כי חלק ממשפחות הנופלים בוחרות לכסות אותה בלוח אבן). בראש המצבה מונחת אבן מצבה שבה חקוקים פרטיו של הנופל על פי מתווה אחיד.
קובץ:Kshaul 010.jpg|תצוגת מצבות ליד בית העלמין קריית שאול
קובץ:PragueJewishCemetary03.jpg|בית העלמין היהודי העתיק בפראג.
קובץ:Cohen grave.JPG|מצבת כהן טיפוסי בבית הקברות סנהדריה בירושלים
קובץ:Remagen Alter jüdischer Friedhof, Grabstein 918.JPG|מצבת לוי טיפוסי בריינלנד-פפאלץ
קובץ:Baiersdorf Juedischer Friedhof 024.JPG|מצבה של "פייפל ב[ן] מרדכי הלוי" ב
קובץ:בית הקברות היהודי בוורשה - חידוש מצבה.jpg|חידוש מצבה בבית הקברות היהודי בוורשה
קובץ:בית הקברות היהודי במרקש.jpg|מצבות בבית הקברות היהודי במלאח במרקש


## מצבות קבורה בעולם
במקרים רבים מצבות מספקות מידע רב ערך על התרבות המקומית בזמן בניית המצבות. דוגמה לכך היא מצבות הסטצ'ק שבבוסניה-הרצגובינה.

## קישורים חיצוניים

## הערות שוליים

קטגוריה:קבורה
קטגוריה:מנהגי אבלות והנצחה
טום בארט

**תומאס מוֹר בארט** (באנגלית: **Thomas More Barrett**; נולד ב-30 באפריל 1981) הוא פוליטיקאי אמריקאי המכהן כחבר בית הנבחרים של ארצות הברית מטעם מחוז הקונגרס השביעי של מדינת מישיגן. בארט, חבר המפלגה הרפובליקנית, כיהן כחבר בית הנבחרים של מישיגן בין השנים 2015–2019 ולאחר מכן כחבר הסנאט של מישיגן מ-2019 עד 2023.

## ביוגרפיה
בארט נולד בסאות'פילד שבמישיגן ב-30 באפריל 1981. הוא השלים לימודי תואר ראשון במדע המדינה באוניברסיטת מערב מישיגן. לאחר לימודיו התיכוניים התגייס בארט לצבא ארצות הברית, שם שירת במשך 21 שנה. במסגרת שירותו הצבאי הוצב בקוריאה הדרומית, במפרץ גואנטנמו, בעיראק, ובכוויית. הוא לחם במלחמת אפגניסטן ובמלחמת עיראק. כמו כן, הוא שירת במשמר הלאומי של מישיגן עד לפרישתו בשנת 2022.

לפני שהתמודד לראשונה לתפקיד ציבורי עבד בארט כאנליסט במחלקת האוצר של מישיגן. בבחירות 2014 נבחר בארט לבית הנבחרים של מישיגן מטעם מחוז הבחירה ה־71 לאחר שניצח את נציגת המחוז המכהנת תרזה אבד. הוא נבחר מחדש בבחירות 2016 אחרי שניצח את אבד במערכת בחירות חוזרת, עם 54% מהקולות לעומת 43% של אבד ו-3% של מרק לורד מהמפלגה הליברטריאנית.

בבחירות 2018 נבחר לסנאט של מישיגן מטעם מחוז הבחירה ה־24. בשנת 2022 היה יושב ראש ועדת התחבורה והתשתיות של הסנאט המדינתי. במהלך כהונתו בסנאט היה מבקר חריף של מדיניות מושלת מישיגן גרטשן ויטמר במהלך מגפת הקורונה בארצות הברית. הוא קידם את הצעת החוק "858" להסדרת סמכויות מצב החירום של מושלת מישיגן, הצעה עליה הטילה ויטמר וטו במאי 2020.

בינואר 2021 נמנה בארט בין 11 חברי הסנאט של מישיגן שחתמו על מכתב לקונגרס האמריקאי בבקשה לפתיחת "חקירה אובייקטיבית ושקופה" בנוגע להאשמות בדבר אי-סדרים בבחירות לנשיאות ארצות הברית 2020. בספטמבר 2022 טען בארט כי הלגיטימיות של בחירות 2020 היא "בלתי ניתנת לידיעה".

בנובמבר 2021 בארט הודיע על מועמדותו לבית הנבחרים של ארצות הברית במחוז הקונגרס השביעי של מישיגן. הוא ניצח בבחירות המקדימות של המפלגה הרפובליקנית באוגוסט 2022, אך בבחירות הכלליות הפסיד לנציגת המחוז המכהנת אליסה סלוטקין אחרי שגרף 46% מקולות הבוחרים לעומת 52 האחוזים של סלוטקין. אתר האינטרנט "Bridge Michigan" דיווח כי נכון ל-12 באוקטובר 2022 הייתה זו מערכת הבחירות היקרה ביותר לקונגרס בארצות הברית. עד 4 בנובמבר, הוציאו שני מטות הבחירות של בארט וסלוטקין למעלה מ-36 מיליון דולר אמריקאי.

בבחירות 2024 התמודד בארט באותו מחוז, הפעם מול המועמד הדמוקרטי קרטיס הרטל ג'וניור, עליו גבר עם 50.3% מקולות הבוחרים. הוא הושבע לתפקידו ב-3 בינואר 2025 עם התכנסות הקונגרס ה-119 של ארצות הברית.

## קישורים חיצוניים

* 

* 

## הערות שוליים

קטגוריה:אמריקאים ילידי מישיגן
קטגוריה:בוגרי אוניברסיטת מערב מישיגן
קטגוריה:חברי בית המחוקקים של מישיגן
קטגוריה:חברי בית הנבחרים של ארצות הברית ממישיגן
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1981
דברים מוזרים קורים בספרים

**דברים מוזרים קורים בספרים** (באנגלית: **One Fish, Two Fish, Red Fish, Blue Fish**) הוא ספר ילדים משנת 1960 שנכתב ואוייר על ידי דוקטור סוס. הספר נחשב לספר ילדים קלאסי בספרות האנגלית, והוא נודע במיוחד בשל כך השימוש המוצלח בחריזה ובהומור אבסורדי, אשר נועדו לרתק את הקוראים הצעירים ולטפח מיומנויות אוריינות בקרב ילדים צעירים. הספר הוא אחד מספרי הילדים הנמכרים ביותר בארצות הברית אשר הפך לאורך השנים גם לספר פופולרי במיוחד במסגרות החינוך לגיל הרך במדינות דוברות אנגלית.

בשנת 1980 יצא לאור בישראל מהדורה מתורגמת לעברית של הספר בתרגומה של לאה נאור.

## תקציר העלילה
העלילה מתמקדת בילד וילדה, וביצורים המדהימים הרבים שיש להם כחברים וחיות מחמד.

## אזכורים בתרבות הפופולרית
* בשנת 1994 יצא לאור הספר "אבא אחד, שני אבות, אבא חום, אבות כחולים" ששמו קיבל השראה משם הספר.
* שם הפרק ה-11 בעונה השנייה של סדרת האנימציה משפחת סימפסון, אשר שודר במקור בשנת 1991, ונקרא "One Fish, Two Fish, Blowfish, Blue Fish" (דג אחד, שני דגים, דג נפוח, דג כחול), קיבל השראה משם הספר.
* שם הפרק ה-39 בעונה 11 של סדרת האנימה פוקימון, אשר שודר במקור ביפן בשנת 2008, ונקרא "One Team, Two Team, Red Team, Blue Team!" (צוות אחד, שתי צוותים, צוות אדום, צוות כחול!), קיבל השראה משם הספר.
* שם הפרק השלישי בעונה השישית של הסדרה הפמליה, אשר שודר במקור בשנת 2009, ונקרא "One Car, Two Car, Red Car, Blue Car" (מכונית אחת, שתי מכוניות, מכונית אדומה, מכונית כחולה), קיבל השראה משם הספר.
* הספר ומחברו מוזכרים גם בפרק של הסיטקום המפץ הגדול (עונה 5, פרק 7).

## ראו גם
* דוקטור סוס

## קישורים חיצוניים

* דף הספר באתר של לאה נאור

## הערות שוליים

קטגוריה:ספרי 1960
קטגוריה:ספרי רנדום האוס
קטגוריה:ספרי דוקטור סוס
קטגוריה:ספרות ילדים ונוער
קטגוריה:ספרי ילדים ונוער בעברית
קטגוריה:ספרות אמריקאית
לוקה גואדנינו

**לוקה גואדנינו** (באיטלקית: **Luca Guadagnino**; נולד ב-10 באוגוסט 1971) הוא במאי ומפיק קולנוע איטלקי. סרטיו מאופיינים בסיבוך רגשי וסצנות ארוטיות. זוכה פרס אריה הכסף מטעם פסטיבל קאן ומועמד לפרסי אוסקר ובאפט"א.

גואדנינו צבר פרסום בסצנת הקולנוע הבין לאומית עם טרילוגיית ה"תשוקה", שהכילה את הסרטים "אני אהבה" (2009), "גלים גבוהים" (2015) ו"קרא לי בשמך" (2017). בנוסף, ביים את הסדרה "אנחנו מי שאנחנו" (2020) עבור HBO, ואת הסרטים "עצמות והכל" (2022) "מתחרים" (2024) ו"קוויר" (2024).

## ביוגרפיה
נולד בפלרמו לאם ממוצא אלג'יראי ואב ממוצא סיציליאני. בילדותו התגורר באדיס אבבה בשל עבודת אביו כמרצה להיסטוריה וספרות בבית ספר המקומי. ב-1977 עזבה המשפחה את אתיופיה בשל מלחמת האזרחים האתיופית והשתקעה בפלרמו.

בנעוריו גואדנינו היה חבר במפלגה הקומוניסטית האיטלקית ושימש ככתב לעיתון של צעירי המפלגה. הוא עזב את המפלגה לאחר עימות עם עורך העיתון בנוגע לתוכן של אחד מראיונותיו.

הסרט הראשון שביים, "The Protagonists", הוקרן בפסטיבל ונציה בשנת 1999. סרט זה היה שיתוף הפעולה הראשון שלו, מיני רבים, עם טילדה סווינטון.

ב-2009 כתב, הפיק וביים את הסרט "אני אהבה". סרט זה היה הראשון מטרילוגיה אשר גואדנינו כינה כ"טרילוגיית התשוקה". הסרט הופק לאורך שבע שנים בשיתוף פעולה עם טילדה סווינטון, שאף שיחקה בו בתפקיד הראשי. הסרט הועמד לפרס אוסקר לעיצוב תלבושות, פרס גלובוס הזהב לסרט הזר הטוב ביותר ולפרס באפט"א בקטגוריית הסרט הטוב ביותר שאינו בשפה האנגלית.

בהמשך יצא הסרט השני בטרילוגיית התשוקה, "גלים גבוהים" (2015), בכיכובם של דקוטה ג'ונסון, רייף פיינס וסווינטון. הסרט הוקרן לראשונה בפסטיבל ונציה והיה מועמד לאריה הזהב.

בשנת 2017 יצא החלק השלישי, "קרא לי בשמך", אשר זכה להצלחה מסחרית רבה.

בהמשך הפיק את הסרט "בקט" (2021). ב-2024 יצאו לאקרנים שני סרטים שביים, "קוויר" ו"מתחרים".

בשנת 2025, עתיד לצאת סרטו החדש שביים והפיק, "האמת מאחורי הרדיפה" על פרופסור במכללה (ג'וליה רוברטס) שנאלצת להתמודד עם עברה הסודי לאחר שאחד מעמיתיה מתמודד עם האשמה חמורה. באותה שנה חלק בהפקת סרט המלחמה הסאטירי "Atropia".

## חיים אישיים
בעבר חי בדירה מהמאה ה-17 בקרמה. נכון ל-2024 מתגורר במילאנו. בין השנים 2009–2020 היה במערכת יחסים עם הבמאי פרדיננדו סיטו פילומרינו, שביים עימו מספר מסרטיו.

## קישורים חיצוניים

* 

## הערות שוליים

קטגוריה:במאי קולנוע איטלקים
קטגוריה:מפיקי קולנוע איטלקים
קטגוריה:במאים להט"בים
קטגוריה:להט"בים איטלקים
קטגוריה:אישים ממוצא אלג'יראי
קטגוריה:איטלקים שנולדו ב-1971
שלמה מדרויש

רבי **שלמה** בן יהודה **מדרויש** המכונה "**הקדוש מדרויש**" היה מבעלי התוספות בצרפת בסביבות מפנה המאה ה-13.

## חייו
יש האומרים כי נולד בטרואה. למד בישיבתו של ר"י הזקן בדמפייר , והיה מצעירי תלמידיו, ולאחר פטירתו למד מפי הריצב"א. חי ופעל בעיר דרה , אך לדעת גולב עירו הייתה רואן, שם, לדעתו, עמד בראשות ישיבה או בית מדרש. היה מחכמי צרפת שאליהם שלח הרמ"ה את איגרתו בעניין פולמוס הרמב"ם. מלבד זאת, עמד בקשרי מכתבים עם חברו, רבי שמשון משאנץ ומתואר ששאל שאלות את חברו רבי ברוך בן יצחק. 

גולב סבור כי בהשפעת הנזירות הנוצרית, נהג במנהגי פרישות מהנאות העולם, ובכלל זה מנישואין, אולם אורבך הסיק מהמקורות שהייתה לו אשה וכנראה גם בת.

כינויו הנפוץ היה "הקדוש", המרמז על מוות על קידוש השם. אין בידינו מקורות נוספים על נסיבות מותו.

## מובאות מתורתו
חידושיו מזכרים בתוספות הנדפסים על הדף ובקובצי תוספות נוספים על מסכתות פסחים, יבמות, כתובות, גיטין, קידושין, בבא קמא, בבא מציעא מכות, שבועות ונדה. במפורש נזכר שחיבר "פרישה" (=פירוש) למסכת סנהדרין, פסחים וכתובות.

בכמה מקומות מצוטטות הנהגותיו.

כמה מפירושיו לתורה נזכרים באסיפות פירושי בעלי התוספות לתורה.

יש המייחסים לו את הפירוש למסכת אבות המיוחס לרש"י.

## תלמידיו
* רבי שמואל מפלייזא
* יש אומרים שרבי אהרן בן יוסי הכהן, בעל "ספר הג"ן" היה תלמידו, אולם חוקרים אחרים לא מצאו סימוכין להשערה זו.
* כנראה גם רבי מאיר מלונדריש (המכונה גם רבי מאיר מאינגלטירא) למד אצלו.
* יש אומרים שגם הפייטן  רבי מאיר כוכבי היה תלמידו.

## לקריאה נוספת
* אפרים אלימלך אורבך, **בעלי התוספות: תולדותיהם, חיבוריהם, שיטתם**, ירושלים תשל"ו.
* נחום גולב, **תולדות היהודים בעיר רואן בימי הבינים**, תשל"ו, בעיקר בעמ' 105 - 119.

## קישורים חיצוניים
* 

## הערות שוליים

קטגוריה:בעלי התוספות
קטגוריה:תלמידי ר"י הזקן
קטגוריה:ראשוני צרפת
קטגוריה:נספים בפרעות
קטגוריה:יהודי צרפת במאה ה-12
קטגוריה:יהודי צרפת במאה ה-13
דניס רלסטון

**דניס רלסטון** (באנגלית: **Richard Dennis Ralston**;  27 ביולי 1942 – 6 בדצמבר 2020) היה טניסאי ומאמן טניס אמריקאי. הוא זכה 4 פעמים בתחרויות גראנד סלאם בתחרויות זוגות גברים.

## ביוגרפיה
דניס רלסטון נולד בעיר בייקרספילד, קליפורניה בשנת 1942. מאמנו היה טניסאי פנצ'ו גונסאלס.

בשנת 1960 גיל 17 רלסטון הגיע לאליפות וימבלדון וניצח בתחרות זוגות גברים לצד רפאל אוסונה. באותה שנה הוא הגיע לחצי הגמר של אליפות ארצות הברית בה הודח על ידי ניל פרייזר.

בשנים 1961/1964 רלסטון שיחק 4 פעמים בגמר אליפות ארצות הברית הפתוחה לצד צ'אק מקינלי והם ניצחו 3 פעמים.

בשנת 1961 הוא הגיע לגמר אליפות ארצות הברית הפתוחה בזוגות מעורבים לצד דרלין הארד. בשנת 1962 ו-1966 הוא שיחזר הישג זה באליפות וימבלדון.

בשנת 1966 רלסטון ניצח בתחרות זוגות גברים באליפות צרפת הפתוחה ובאותה שנה הגיע לגמר אליפות וימבלדון בתחרויות הגברים.

בשנים 1960/1966 רלסטון היה חבר בנבחרת גביע דייוויס של ארצות הברית ובשנת 1963 הם זכו בתואר.

בשנת 1966 רלסטון עבר לטניס מקצועי.

בשנת 1968 עם תחילת "העידן הפתוח" רלסטון חזר להתחרות. בשנת 1969 הוא היה בגמר אליפות ארצות הברית בתחרויות זוגות גברים וזוגות מעורבים. בשנת 1971 הוא היה בגמר תחרות זוגות גברים באליפות וימבלדון.

בשנת 1968 רלסטון החל לאמן נבחרת ארצות הברית ובשנת 1972 מונה לקפטן.

דניס רלסטון היה מאמן מוצלח בין היתר הוא אימן כריס אוורט, יאניק נואה וגבריאלה סבטיני.

בשנת 2010 בעקבות מחלה רלסטון עבר ניתוח קטיעת רגל, אך המשיך לאמן.

רלסטון נפטר בשנת 2020 מסרטן.

## קישורים חיצוניים

* 

קטגוריה:אמריקאים ילידי קליפורניה
קטגוריה:טניסאים אמריקאים
קטגוריה:טניסאים זוכי אליפות וימבלדון
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות ארצות הברית הפתוחה בטניס
קטגוריה:מאמני טניס
קטגוריה:קליפורניה: ספורטאים
קטגוריה:אמריקאים שנפטרו מסרטן
קטגוריה:אמריקאים שנולדו ב-1942
קטגוריה:אמריקאים שנפטרו ב-2020
מנהל השירות הלאומי

**מנהל השירות הלאומי** (באנגלית: **Director of National Service**) הייתה משרה פוליטית שהייתה קיימת בממשלת בריטניה לזמן קצר. למרות שהמינוי לו היה פוליטי, המנהל הראשון היה נוויל צ'מברלין, שלא היה אז חבר הפרלמנט של הממלכה המאוחדת. צ'מברלין התפטר מהתפקיד באוגוסט 1917 כאשר החליט קבינט המלחמה לשנות את השליטה בארגון הגיוס ממשרד המלחמה למנהל השירות הלאומי, שינוי שהתנגד לו.

עם פרישתו של צ'מברלין מונה לתפקיד סר . גדס כיהן בתפקיד עד דצמבר 1919, אז בוטל התפקיד.

## מנהלי השירות הלאומי
*נוויל צ'מברלין (19 בדצמבר 1916 – 8 באוגוסט 1917; התפטר)
*סר  (17 באוגוסט 1917 – 19 בדצמבר 1919)

## הערות שוליים

קטגוריה:ממשלת בריטניה
שיר המכביה

"**שיר המכביה**" (נקרא גם **"מרש המכביה"**) הוא פזמון שחיברה נעמי שמר והושמע לראשונה בתחרות הספורט המכביה האחת-עשרה בשנת 1981.
השיר קצבי ואופטימי וכולל ביטויים עבריים העוסקים באחדות עם ישראל ובמצוינות.

## היסטוריה
השיר שמח באופיו, מתאר את שירת המכבים (החשמונאים) ואת הריצה, עבודת השרירים במטרה להגיע לניצחון במשחק.

תחילת השיר במילים "יותר מהר!, יותר גבוה!", בדומה לסיסמת המשחקים האולימפיים: "מהר יותר, גבוה יותר, חזק יותר" שהציג המשורר הדומיניקני אנרי דידון  לברון פייר דה קוברטן, מייסד המשחקים.

שמר כללה ביטויים עבריים נפוצים, חלקים תנ"כיים כגון עם ישראל חי, הנה מה טוב ומה נעים וארבע רוחות השמים.

בנוסף, ישנה התייחסות סמויה לרקע ההיסטורי של השיר: הממלכה החשמונאית, שהייתה הביטוי האחרון לעצמאות יהודית בארץ ישראל במשך אלפי שנים. השיר רואה את המכביה כמסמל חידוש העצמאות היהודית במאה ה-20. בסמליותו, השיר רואה את הספורט, שהיה תחום המזוהה עם היוונים האויבים, כעת כנכס יהודי, שמחבר בין היהודים בארץ ישראל ובין יהודי התפוצות. המכביה, אם כן, משמשת לא רק כאירוע ספורטיבי, אלא גם כהזדמנות לאחדות ושיבה הביתה של העם היהודי, גם אם מדובר בביקור ספורטיבי בלבד.

במהלך השנים חוברו לתחרות המכביה שירים נוספים שנקראו אף הם בשם זה.

שיר המכביה היה שיר הפתיחה בעונה הראשונה של תוכנית הטלוויזיה הקומית אנחנו במפה שיצרו שלישיית מה קשור.

## קישורים חיצוניים

*
*שיר המכביה באתר "תרבות יהודית ישראלית"
* שיר המכביה באתר הספרייה הלאומית

## הערות שוליים

קטגוריה:שירים בעברית
קטגוריה:שירים שנכתבו על ידי נעמי שמר
קטגוריה:שירים שהולחנו על ידי נעמי שמר
קטגוריה:שירים המבוססים על התנ"ך
קטגוריה:המכביה
ברידג'ט ג'ונס: חוזרת לשוק

**ברידג'ט ג'ונס: חוזרת לשוק** (באנגלית: **Bridget Jones: Mad About the Boy**) הוא סרט קומדיה רומנטית אמריקאי-בריטי משנת 2025, שביים מייקל מוריס, בכיכובם של רנה זלווגר, יו גרנט, קולין פירת' ואמה תומפסון. הסרט הוא עיבוד קולנועי של ספר בעל אותו שם, שנכתב על ידי הלן פילדינג. 

סרט זה הוא סרט המשך לסרט "ברידג'ט ג'ונס בייבי" (2016). קדמו לו הסרטים "יומנה של ברידג'ט ג'ונס" (2001) ו"ברידג'ט ג'ונס: עובדות החיים" (2004)

הקרנת הבכורה של הסרט נערכה בבתי הקולנוע ברחבי העולם מתוכננת ב-14 בפברואר 2025. הסרט זמין לצפייה גם בשירות הסטרימינג Peacock.

## צוות השחקנים
* רנה זלווגר בתפקיד ברידג'ט ג'ונס
* יו גרנט בתפקיד דניאל קליבר
* אמה תומפסון בתפקיד דוקטור רולינגס
* צ'ואיטל אג'יופור בתפקיד מר וולאקר, מורה בבית הספר לילדים של ברידג'ט
* ליאו וודול בתפקיד רוקסטר, מושא האהבה החדש של ברידג'ט
* קולין פירת' בתפקיד מארק דארסי
* ג'ים ברודבנט בתפקיד קולין ג'ונס, אביה של ברידג'ט
* ג'מה ג'ונס בתפקיד פמלה ג'ונס, אמה של ברידג'ט
* איילה פישר בתפקיד רבקה, השכנה החדשה של ברידג'ט
* ג'וזט סיימון
* ניקו פארקר בתפקיד קלואי, הבייביסיטרית של ילדיה של ברידג'ט
* ליילה פרזד בתפקיד ניקולט
* שרה סולמני בתפקיד מירנדה, חברתה של ברידג'ט
* סאלי פיליפס בתפקיד שרון "שאזר"
* שירלי הנדרסון בתפקיד ג'וד
* ג'יימס קליס בתפקיד טום
* סיליה אימרי בתפקיד אונה אלקונברי
* איאן מידליין בתפקיד פול

## הפקה
באפריל 2024 פורסם לראשונה שסרט רביעי בסדרת סרטי ברידג'ט ג'ונס נמצא בשלבי הפקה, וכי עלילת הסרט תתבסס על עלילת הספר השלישי בסדרת ספרי ברידג'ט ג'ונס. רנה זלווגר, יו גרנט ואמה תומפסון הסכימו לגלם את הדמויות אותם הם גילמו בעבר בסרטים הקודמים בסדרת הסרטים, ואל צוות השחקנים הצטרפו צ'ואיטל אג'יופור וליאו וודול. מייקל מוריס מביים את הסרט על בסיס תסריט שנוצר על ידי פילדינג אשר בכתיבתו לקחו חלק גם אבי מורגן ודן מאזר. במאי 2024 פורסם גם שאיילה פישר, ג'וזט סיימון, ניקו פרקר ולילה פרזד ישחקו גם בסרט, וכי ג'ים ברודבנט, ג'מה ג'ונס, שרה סולימני, סאלי פיליפס, שירלי הנדרסון וג'יימס קאליס יגלמו בסרט את הדמויות אותם הם גילמו בעבר בסרטים הקודמים בסדרת הסרטים של ברידג'ט ג'ונס.

שלב הצילומים החל ב-10 במאי 2024 בלונדון. צילומי הסרט הסתיימו ב-8 באוגוסט 2024.

## פרסים ומועמדויות

## קישורים חיצוניים

* 

## הערות שוליים

קטגוריה:סרטי מיראמקס
קטגוריה:סרטי אולפני יוניברסל
קטגוריה:לונדון בקולנוע
קטגוריה:סרטי המשך אמריקאיים
קטגוריה:סרטים אמריקאיים משנת 2025
האליפות הלאומית של ארצות הברית בטניס 1961

**האליפות הלאומית של ארצות הברית בטניס 1961** הייתה תחרות טניס שנערכה על מגרשי הדשא. תחרויות זוגות גברים וזוגות נשים התקיימו במועדון הקריקט בפרברי בוסטון. הם החלו ב-20 באוגוסט והסתיימו ב-28 באוגוסט. תחרות הנשים, תחרות הגברים וזוגות מעורבים התקיימו במועדון הטניס וסט סייד שבניו יורק. הם החלו ב-1 בספטמבר והסתיימו ב-10 בספטמבר.

דרלין הארד זכתה ב-2 תחרויות.
## התחרות
### תחרות הגברים
ימין|ממוזער|180px|רוי אמרסון,  מנצח תחרות הגברים
לתחרות זו נרשמו 120 טניסאים שחולקו ל-8 בתים. לקראת התחרות, 8 הטניסאים החזקים דורגו כדלקמן:

# רוד לייבר (), הפסיד בגמר
# צ'אק מקינלי (), הודח בסיבוב השלישי
# **[[רוי אמרסון]] (), ניצח בתחרות
# מייק סנגטר (), הודח בחצי הגמר
# בוב מארק (), הודח בסיבוב הרביעי
# פרנק פרלינג (), הודח בסיבוב השלישי
# ג'ון דגלס (), הודח ברבע הגמר
# רון הולמברג (), הודח ברבע הגמר

מנצח אליפות 1960 [[ניל פרייזר]] לא השתתף. [[רוי אמרסון]] מאוסטרליה שיחק במשחק הגמר נגד [[רוד לייבר]] מ[[אוסטרליה]] וניצח ב-3 מערכות. באותה שנה הוא ניצח גם ב[[אליפות אוסטרליה הפתוחה]].

===תחרות הנשים===
[[קובץ:Darlene Hard - Wimbledon 1957.jpg|שמאל|ממוזער|180px|דרלין הארד, מנצחת תחרות הנשים]]
בתחרות הנשים השתתפו 64 טניסאיות שחולקו ל-4 בתים. לקראת התחרות, 8 הטניסאיות החזקות דורגו כדלקמן:

# **דרלין הארד (), מנצחת תחרות 1960, ניצחה בתחרות
# אנג'לה מורטימר (), הודחה בחצי הגמר
# קארן סאסמן (), הודחה בסיבוב השלישי
# כריסטין טרומן (), הודחה ברבע הגמר
# מרגרט סמית (), הודחה בחצי הגמר
# אן היידון ג'ונס (), הפסידה בגמר
# לסלי טרנר (), הודחה ברבע הגמר
# יולה רמירז (), הודחה ברבע הגמר

מנצחת תחרות 1960 דרלין הארד מארצות הברית שיחקה במשחק הגמר נגד אן היידון ג'ונס מבריטניה וניצחה ב-2 מערכות. 

### תחרות זוגות גברים
בתחרות השתתפו מספר זוגות. במשחק הגמר צ'אק מקינלי/דניס רלסטון מארצות הברית שיחקו נגד רפאל אוסונה/אנטוניו פלאפוקס ממקסיקו וניצחו ב-4 מערכות.

### תחרות זוגות נשים
בתחרות השתתפו 26 זוגות. לקראת התחרות, 4 זוגות החזקות דורגו כדלקמן:

# קארן סאסמן/ז'אנט הופס (), הודחו ברבעה גמר
# מרגרט אוסבורן דופונט/מרגרט וארנר (), הודחו בחצי הגמר
# ג'יין להאן/מרגרט סמית (), הודחו בסיבוב השלישי
# '''דרלין הארד ()/לסלי טרנר (), ניצחו בתחרות

במשחק הגמר דרלין הארד (ארצות הברית)/לסלי טרנר (אוסטרליה) שיחקו נגד הזוג הלא מדורג אדב באדינג (ארצות הברית)/יולה רמירס (מקסיקו) וניצחו אותן ב-3 מערכות. עבור דרלין הארד זה היה הניצחות השלישי ברציפות בזוגות נשים באליפות ארצות הברית.

### תחרות זוגות מעורבים
בתחרות השתתפו 28 זוגות. לא בוצע דירוג של הזוגות החזקות.

במשחק גמר מרגרט סמית/בוב מארק (אוסטרליה) שיחקו נגד דרלין הארד/דניס רלסטון (ארצות הברית) וניצחו בניצחון טכני.

## קישורים חיצוניים
* Collins, Bud (2010). The Bud Collins History of Tennis (2nd ed.). [New York]: New Chapter Press. pp. 478. .
* תחרות הגברים
* תחרות הנשים וזוגות מעורבים
* תחרות זוגות נשים

## הערות שוליים

1961
ארצות הברית
קטגוריה:1961 בארצות הברית
הכוחות המזוינים המלכותיים של קמבודיה

**הכוחות המזוינים המלכותיים של קמבודיה** (בחמרית: **កងយោធពលខេមរភូមិន្ទ** וגם: **ខ.ភ.ម**) הם הכוחות הצבאים של ממלכת קמבודיה, האמונים על ביטחונה וריבונות של הממלכה מפני איומי חוץ או מפנים וסיוע במשימות לאומיות. הם כפופים למשרד ההגנה הלאומית.

## ארגון
ממוזער|מפת הפיקודים המרחבים
הכוחות המזוינים כוללים את צבא יבשה המלכותי חיל האוויר המלכותי, הצי המלכותי וזַ'נדַרמֶריה המלכותית של קמבודיה. מלך קמבודיה מוגדר כמפקד העליון, ואת מדיניותו הוא מיישם על ידי שר ההגנה הלאומי ומשרדו המשמשים עבורו שלוחה לשם כך, בעוד המטכ"ל אחרי בפועל על תפקודו השוטף של הצבא בזמני חירום ושלום.

אין נתונים מדויקים על הסד"כ אבל הערכות כי כלל הכוחות המזוינים כוללים בסביבות 150,000 חיילים בסדיר וקצת יותר ממחצית מכך במילואים. ומחולקים בצורה הבאה:
* צבא היבשה: הגדול מבין זרועות הצבא עם כ-85,000 חיילים. הוא מחולק לחמשה פיקודים מרחביים בגודל אוגדה ואזור פיקוד מיוחד הכולל את הבירה המחוזות בסביבתה. בנוסף צבא היבשה כולל 11 חטיבות חי"ר, הנתמכות על ידי יחידות שריון הארטילריה (כחמש חטיבות מכל סוג). מפקד צבא היבשה הוא גם סגן הרמטכ"ל.
** פיקוד הכוחות המיוחדים (יחידה 911) יחידת קומנדו מוטסת תחת הפיקוד מרחבי של האזור המיוחד, הכוללים 14 גדודים המתמחים בתחומים שונים כמו לוחמה בטרור, צניחה ותקיפה בעומק קווי האויב ועוד.
* הז'נדרמריה: יחידה לסיוע בשיטור וביטחון הפנים, כוללת 30,000 חיילים בעשרה גדודי שטח. אלו מורכבים מיחידות התערבות, סיור, פרשים, חי"ר קל ועוד.
* הצי: הוא חיל ים קטן המיועד בעיקר לצורכי בט"ש בנהרות הפנים של המדינה ובקרבת קו החוף. הוא כולל יחד עם יחידת הנחתים כ-5,000, ולרשותו כ-30 כלי שיט קרביים מלבד כלי שיט נוספים כגון נחתות.
* חיל האוויר: הקטן מבין הזרועות, נועד בעיקר לסייע ליתר הזרוע ובפרט ליחידות היבשה. עיקר הציוד שלו כולל מסוקים ומטוסי תובלה.
מרבית הציוד הצבאי מגיע ממדינות הגוש המזרחי, ארצות הברית, צרפת (שקמבודיה הייתה קולוניה שלה בעבר) וגרמניה, רובו ציוד ישן או במצב תחזוקה ירוד.

## היסטוריה

קמבודיה שקיבלה את העצמאות מצרפת ב-1953 ומיד לאחריו גם הקימה את הצבאה הרשמי – בין היתר ממיליציות של פלגים שונים שפעלו עד אז. בשנים שלאחר מכן התרחשו בקמבודיה מספר תהפוכות ותקופות חוסר יציבות, שהשפיעו על גופי השלטון ובין היתר גם על הצבא.
עקב כך גלגוליו השונים של הצבא בקמבודיה בשנים 1953–1993 הם:
* הכוחות המזוינים המלכותיים של החמר
* הכוחות המזוינים הלאומיים של החמר
* הצבא המהפכני של קמפוצ'אה
* הכוחות המזוינים המהפכניים העממיים של קמפוצ'אן
* הכוחות המזוינים העממיים של קמבודיה
* הכוחות המזוינים המלכותיים של קמבודיה (צורת הצבא הנוכחית מאז 1993)
כמו כן קמבודיה וצבאה על גלגוליהם השונים היו מעורבים בלא מעט סכסוכים, מבצעים צבאים ומשימות בינלאומיות בין היתר:
* מלחמות הודו-סין
* מלחמת אזרחים
* מרד הקמר רוז'
* סכסוך הגבול עם תאילנד

## גלריה

קובץ:Emblem of Royal Cambodian Army.png|סמל צבא היבשה
קובץ:Royal Cambodian Air Force Wings.svg|סמל חיל האוויר
קובץ:Roundel of Cambodia – Type 2.svg|רונדל חיל האוויר
קובץ:Cambodian Navy logo.png|סמל הצי
קובץ:Royal Gendarmerie of Cambodia Emblem.jpg|סמל הז'נדרמריה
קובץ:Cambodgian paratroopers.jpg|חיילים מהכוחות המיוחדים בתרגיל
קובץ:US Navy 111020-N-NJ145-032 Royal Cambodian Navy officers stand in ranks with U.S. Navy members during the opening ceremonies for Cooperation Afloat.jpg
קובץ:Cambodian Air Force Mil Mi-26T Nathalie.jpg


## קישורים חיצוניים

## הערות שוליים

קמבודיה
קמבודיה
קטגוריה:קמבודיה: צבא וביטחון
קמבודיה
קמבודיה
1959 בספרות

בערך זה מצוינים אירועים בולטים שהתרחשו במהלך שנת 1959 ונוגעים לתחום הספרות.

## אירועים בולטים

* 29 באוקטובר – הדמות של אסטריקס מופיעה לראשונה בגיליון של מגזין הקומיקס הצרפתי "פילוט".

## ספרים נבחרים חדשים

### סיפורת
* אייזק אסימוב – מחר כפול תשע
* רוברט בלוך – פסיכו
* ריצ'רד קונדון – המועמד ממנצ'וריה 
* איאן פלמינג – גולדפינגר
* גינטר גראס – תוף הפח
* רוברט א. היינליין – לוחמי החלל
* וולטר מ. מילר הבן – הימנון ללייבוביץ
* מרדכי ריצ'לר – חניכותו של דודי קרביץ
* קורט וונגוט – הסירנות של טיטאן

### ספרי ילדים ונוער
* רנה גוסיני – ניקולא הקטן
* דוקטור סוס – יום הולדת שמח!
* לוריין הנסברי – צימוק בשמש
* הרולד פינטר – מנהל הבית

### ספרי עיון
* ססיל סקוט פורסטר – תשעת הימים האחרונים של הביסמרק 
* קורנליוס ראיין – היום הארוך ביותר

## נולדו
* 9 בינואר – ריגוברטה מנצ'ו, סופרת גואטמלה וזוכת פרס נובל לשלום
* 20 בינואר – ר. א. סלבטורה, סופר מדע בדיוני ופנטזיה אמריקאי
* ג. 1 במאי – יסמינה רזה, סופרת וסופרת צרפתייה
* 3 במאי – בן אלטון, קומיקאי, סופר ותסריטאי אנגלי
* 13 במאי – זרויה שלו, סופרת ישראלית
* 17 באוגוסט – ג'ונתן פרנזן, מסאי וסופר אמריקאי
* 27 באוגוסט – ג'נט וינטרסון, סופרת אנגלית
* 29 בספטמבר – יון פוסה, סופר ספרותי, מחזאי ומשורר נורווגי
* 31 באוקטובר – ניל סטפנסון, סופר מדע בדיוני אמריקאי
* 1 בנובמבר – סוזנה קלארק, סופרת אנגלית
* 20 בדצמבר – סנדרה סיסנרוס, סופרת אמריקאית ילידת מקסיקו

## נפטרו
* 3 בינואר – אדווין מיור, משורר, סופר ומתרגם סקוטי (נולד ב-1887)
* 14 בינואר – ג'ורג' דאגלס הווארד קול, הוגה דעות סוציאליסטי, כלכלן והיסטוריון אנגלי (נולד ב-1889)
* 17 במרץ – גלקטיון טאבידזה, משורר גאורגי (נולד ב-1892)
* 26 במרץ – ריימונד צ'נדלר, סופר בלשי ותסריטאי אמריקאי (נולד ב-1888)
* 23 ביוני – בוריס ויאן, סופר צרפתי (נולד ב-1920)
* 30 ביוני – חוסה וסקונסלוס, הוגה דעות, משורר, סופר ופוליטיקאי מקסיקני (נולד ב-1882)

## פרסים
* פרס נובל לספרות: סלווטורה קווזימודו
## סרטים חדשים שמבוססים על ספרים

## קישורים חיצוניים

## הערות שוליים

*
יום הולדת שמח! (ספר)

**יום הולדת שמח!** (באנגלית: ****) הוא ספר ילדים משנת 1959 שכתב ואייר דוקטור סוס. זהו ספר התמונות הראשון של דוקטור סוס בצבע אשר מאופיין בסגנון הייחודי של דוקטור סוס שכולל טקסטים עם חרוזים ואיורים סוריאליסטיים.

בשנת 2002 יצא לאור בישראל מהדורה מתורגמת לעברית של הספר בתרגומה של לאה נאור.

## תקציר העלילה
עלילת הספר מתרחשת בארץ המופלאה והקסומה "פוסימחה" (פה שמחה) בה ציפור יום הולדת מיסטית אחראית לארגן מסיבות גדולות וייחודיות לכל האנשים בימי ההולדת שלהם.

גיבור הספר מתעורר להרפתקה יוצאת דופן במסגרת ציפור יום ההולדת מארגנת עבורו יום מדהים מלא בהפתעות בו הוא מקבל מתנות אקסטרווגנטיות רבות, אוכל מאכלים טעימים ויוצאי דופן רבים, ולוקח חלק במגוון פעילויות כיפיות שונות שכולם נועדו להפוך את יום ההולדת שלו ליום הכי מיוחד בשנה.

## ראו גם
* דוקטור סוס

## קישורים חיצוניים
* דף הספר באתר של לאה נאור

## הערות שוליים

קטגוריה:ספרי 1959
קטגוריה:ספרי רנדום האוס
קטגוריה:ספרי דוקטור סוס
קטגוריה:יום הולדת
בית הנבחרים של לואיזיאנה

**בית הנבחרים של לואיזיאנה** (באנגלית: **Louisiana House of Representatives**) הוא הבית התחתון בבית המחוקקים של מדינת לואיזיאנה שבארצות הברית. בית הנבחרים מורכב מ-105 נציגים, שכל אחד מהם מייצג כ-42,500 איש. החברים מכהנים בתקופת כהונה של ארבע שנים עם הגבלת כהונה של שלוש קדנציות (שתים עשרה שנים). הבית הוא אחד מחמשת הבתים התחתונים היחידים עם כהונה של ארבע שנים, בניגוד לרוב המקומות שבהם הכהונה היא של כשנתיים.

הבית מתכנס בקפיטול המדינה בבירה באטון רוז'. השכר השנתי של הנבחרים הוא 16,800 דולר. נכון לינואר 2025 למפלגה הרפובליקנית יש רוב של כ-73 נציגים, אל מול 32 נציגי המפלגה הדמוקרטית.

## קישורים חיצוניים

קטגוריה:לואיזיאנה
לואיזיאנה